Diari Oficial de la Generalitat Valenciana


Sumari del DOGV 3254, del 01-06-1998 (1998/4350)

ORDRE de 18 de maig de 1998, de la Conselleria de Cultura, Educació i Ciència per la qual es convoquen ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4350


Data del document
:   18-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de maig de 1998, de la Conselleria de Cultura, Educació i Ciència per la qual es convoquen ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99. [1998/X4350]
  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 55, assenyala la innovació i la investigació educativa com un dels factors afavoridors de la qualitat i millora de l'ensenyament, a què els poders públics han de prestar una atenció prioritària.
  
Per això, les administracions educatives, conforme a l'article 59 de la mateixa llei, han de fomentar la investigació i afavorir l'elaboració de projectes que incloguen innovacions curriculars, metodològiques, tecnològiques, didàctiques i d'organització dels centres docents.
  
A més, per a la consecució dels objectius que pretén la Llei 4/1983, de 23 de novembre, d'Ús i Ensenyament del Valencià, resulta necessari que l'administració educativa possibilite l'elaboració de projectes d'investigació i de materials curriculars sobre l'aplicació dels diferents programes d'educació bilingüe.
  
Per la seua part, els decrets pels quals s'estableix el currículum de la Comunitat Valenciana per a les etapes d'Educació Infantil, Educació Primària, Educació Secundària Obligatòria i Batxillerat disposen que la Conselleria fomente l'elaboració de projectes i materials de desenvolupament curricular. De la mateixa manera, els decrets de currículum dels cicles formatius plantegen la necessitat de fomentar aquelles actuacions que permeten avançar cap a un sistema integrat de formació professional capaç de mantindre's permanentment adaptat a les necessitats socials, econòmiques i professionals.
  
Així mateix, l'experiència adquirida en les successives convocatòries d'ajudes econòmiques a projectes ha portat a la conclusió que la innovació educativa és una element indispensable de renovació pedagògica que és necessari impulsar en l'actual moment d'implantació dels nous ensenyaments.
  
En conseqüència, la Conselleria de Cultura, Educació i Ciència es proposa afavorir l'elaboració de projectes que complisquen la doble funció d'estimular el professorat en la seua pràctica docent i d'oferir als centres docents models innovadors per a la concreció del currículum que li és pròpia, prestant una especial atenció a l'adaptació dels nous ensenyaments a la realitat sociolingüística de la nostra comunitat educativa.
  
Per tot això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Convocatòria
  
Convocar un concurs d'ajudes econòmiques per a la realització de projectes d'investigació i innovació educativa i desenvolupament curricular, i aprovar les bases per les quals es regirà la convocatòria, que figuren com a annex I.
  
Segon. Fases de realització
  
Els projectes seleccionats es realitzaran en les següents fases:
  
Primera fase: fins desembre de 1998
  
Segona fase: primer semestre de 1999
  
Tercer. Finançament
  
Durant la primera fase, els projectes seleccionats seran sufragats a càrrec de la línia pressupostària 4.05 del programa 421.30 del pressupost de la Generalitat Valenciana per a 1998, per un import global màxim de 8.000.000 de PTA.
  
La convocatòria d'ajudes per a la realització de la segona fase serà regulada a través d'una nova ordre de la Conselleria de Cultura, Educació i Ciència, i estarà condicionada, en qualsevol cas, a la correcta realització de la primera fase del projecte seleccionat i a l'existència de consignació pressupostària suficient en el dit exercici.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre la convocatòria, se l'autoritza a adoptar les mesures oportunes per al compliment i desenvolupament de aquesta ordre, i també per a resoldre totes les incidències que es plantegen en la seua interpretació i execució.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta ordre, que esgota la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, prèvia comunicació a la Conselleria de Cultura, Educació i Ciència, segons disposen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la Llei Reguladora de la Jurisdicció Contenciosa Administrativa.
  
València, 18 de maig de 1998
  
El conseller de Cultura, Educació i Ciència,
  
Francisco E. Camps Ortiz
  
Annex I
  
Bases del concurs d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99.
  
Primera. Objectiu
  
Fomentar la innovació i la investigació educativa ajudant a la realització de projectes que faciliten:
  
- el treball en equip del professorat per a adoptar les decisions que han de prendre els centres en el marc de l'autonomia pedagògica i organitzativa prevista en la LOGSE i en la normativa que la desplega.
  
- l'elaboració de materials didàctics i models de programació docent en el procés de concreció del currículum als centres.
  
- l'adopció de mesures tendents a millorar l'atenció a la diversitat de motivacions, capacitats i interessos de les alumnes i dels alumnes.
  
Segona. Destinataris i forma de participació
  
1. Destinataris. Podrà participar en la convocatòria:
  
a) El personal docent que està en actiu o que exerceix funcions de suport escolar en centres docents públics o privats concertats, dependents de la Conselleria de Cultura, Educació i Ciència o en programes municipals d'EPA, de nivells d'Educació Infantil, Educació Primària, Educació Secundària Obligatòria, Batxillerat, BUP, COU, Formació Professional, Cicles formatius de Formació Professional Específica, Educació de Persones Adultes, Educació Especial, Escoles Oficials d'Idiomes i Ensenyaments Artístics.
  
b) El personal laboral especialista dependent de la Conselleria de Cultura, Educació i Ciència.
  
c) El personal que exerceix la funció inspectora o que ocupa llocs de treball classificats com a docents en la relació de llocs de treball de la Conselleria de Cultura, Educació i Ciència.
  
2. Forma de participació
  
El personal indicat en el punt anterior podrà participar individualment o com a grup de treball.
  
Tercera. Tramitació de les sol·licituds
  
1. Sol·licituds
  
Les persones que desitgen prendre part en la convocatòria formularan les sol·licituds, dirigides al director general d'Ordenació i Innovació Educativa i Política Lingüística, segons el model que figura en l'annex II quan la sol·licitud es realitze a títol individual, o segons el model de l'annex III quan la presente un grup.
  
2. Documentació. La sol·licitud s'acompanyarà sempre dels següents documents:
  
a) Projecte que es desitja realitzar, en triple exemplar, segons el model que figura en l'annex IV.
  
b) Certificat, nomenament o nòmina de l'any 1998 que acredite que tots els participants en el projecte compleixen els requisits establits en la base segona de la convocatòria.
  
c) En el cas de participar com a grup de treball, acta de constitució, segons el model de l'annex V.
  
d) Certificat de la direcció del centre en què es desenrotllarà el projecte, en què constarà l'òrgan del centre que ha manifestat el seu acord per a la realització, segons el model de l'annex VI.
  
3. Termini i lloc de presentació
  
Les sol·licituds es presentaran en el Registre General de la Conselleria de Cultura, Educació i Ciència (Av. Campanar, 32; 46059 València), en les Direccions Territorials de Cultura i Educació, o a través de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan es presente en una oficina de Correus es farà en sobre obert per a ser datada i segellada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar el lloc de presentació de la sol·licitud al fax de la Direcció General d'Ordenació i Innovació Educativa i Política Lingüística (233 736 545).
  
El termini de presentació serà de 30 dies naturals comptats a partir de l'endemà de la publicació de aquesta ordre en el Diari Oficial de la Generalitat Valenciana.
  
Quarta. Procés de selecció
  
1. Comissió de selecció
  
La selecció dels projectes la realitzarà una comissió constituïda per:
  
President:
  
- El cap del Servei de Programes d'Innovació i Suport Escolar, que podrà delegar en el vicepresident.
  
Vicepresident:
  
- El cap del Programa d'Innovació.
  
Vocals:
  
- Un/a inspector/a d'educació, designat/da pel director general d'Ordenació i Innovació Educativa i Política Lingüística.
  
- Tres directors/es de CEFIRE, un de l'àmbit de cada Direcció Territorial de Cultura i Educació, designats/des pel director general d'Ordenació i Innovació Educativa i Política Lingüística.
  
Actuarà com a secretari/ària de la comissió, un funcionari/ària de la Direcció General d'Ordenació i Innovació Educativa i Política Lingüística.
  
A les reunions de la comissió podrà assistir un/a representant de cada un dels sindicats que formen part de la Mesa Sindical Sectorial d'Educació, que tindrà veu però no vot.
  
La comissió actuarà conforme al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú; tindrà facultats per a resoldre tots els dubtes que apareguen en la interpretació de les bases; podrà entrevistar els sol·licitants i sol·licitar la participació d'especialistes per a col·laborar en la valoració dels projectes presentats.
  
2. Criteris de selecció
  
2.1 Per a la selecció dels projectes presentats es tindran en compte els criteris i el barem corresponent que figuren en l'annex VII.
  
2.2 Seran seleccionats tots els projectes que obtinguen 5 o més punts en el punt 1 de l'annex VII. No podran ser seleccionats aquells projectes la temàtica dels quals siga objecte de convocatòria específica per part de la Conselleria de Cultura, Educació i Ciència.
  
2.3 Per al curs escolar 1998-99, tindran la consideració de prioritaris els projectes relatius a l'elaboració de:
  
a) Models i instruments per a l'avaluació col·legiada en l'Educació Secundària Obligatòria.
  
b) Indicadors de progrés en relació al desenvolupament de les capacitats contingudes en els objectius de l'Educació Secundària Obligatòria que faciliten l'adopció dels acords que implica l'avaluació integradora dels aprenentatges de l'alumnat i les decisions corresponents, com són els criteris de promoció.
  
c) Materials curriculars per als àmbits lingüisticosocial i cientificotecnològic dels programes de diversificació curricular.
  
d) Experiències de coordinació entre centres d'Educació Primària, que imparteixen el primer cicle d'Educació Secundària Obligatòria, i centres de Secundària que imparteixen el segon cicle, per a l'elaboració conjunta del projecte curricular d'esta etapa educativa.
  
e) Models i materials curriculars orientats a promoure la convivència als centres, el desenvolupament d'actituds solidàries, respectuoses i responsables.
  
f) Elaboració de materials didàctics que faciliten la comprensió dels canvis econòmics i socials que suposa la implantació de l'euro en el procés de la unitat europea.
  
g) Models i materials curriculars que afavorisquen la incorporació de la perspectiva de gènere en el desenvolupament de la pràctica docent.
  
h) Models i materials curriculars que faciliten la inclusió, en el projecte educatiu i en els projectes curriculars, dels drets humans com a tema transversal, l'any de la commemoració del 50 aniversari de la Declaració Universal dels Drets Humans i del 20 aniversari de la Constitució Espanyola.
  
3. Resolució de la convocatòria
  
3.1 La comissió de selecció ordenarà la llista dels projectes seleccionats, en funció de la puntuació obtinguda, i anirà assignant per aqueix ordre les ajudes econòmiques que considere necessàries per a la realització dels citats projectes fins la quantitat màxima de 8.000.000 de PTA.
  
3.2 La relació provisional dels projectes seleccionats, indicant les quantitats assignades, i la relació provisional dels projectes no seleccionats, es faran públiques al tauler d'anuncis de la Conselleria de Cultura, Educació i Ciència i a les Direccions Territorials de Cultura i Educació.
  
3.3 S'estableix un termini de 10 dies naturals, comptats a partir de la data de publicació de la relació provisional mencionada en el punt anterior perquè:
  
- L'autor/a, si el projecte és individual, o el coordinador/a, si el projecte és d'un grup, remeten a la Direcció General d'Ordenació i Innovació Educativa i Política Lingüística, Servei de Programes d'Innovació i Suport Escolar, un escrit, utilitzant el model de l'annex VIII, en què facen constar que accepten realitzar el projecte presentat en les condicions aprovades per la comissió de selecció.
  
- Els/Les autors/es o coordinadors/es dels projectes no seleccionats puguen presentar les al·legacions que consideren oportunes.
  
3.4 Transcorregut el termini establit en el punt anterior, comprovats els escrits d'acceptació, estudiades, i en el seu cas, ateses les al·legacions presentades, la comissió de selecció elevarà proposta definitiva a la Direcció General d'Ordenació i Innovació Educativa i Política Lingüística.
  
3.5 La relació definitiva dels projectes seleccionats es publicarà en el Diari Oficial de la Generalitat Valenciana per Resolució de la Direcció General d'Ordenació i Innovació Educativa i Política Lingüística.
  
Cinquena. Comissió de Seguiment i Avaluació
  
1. Composició.
  
Durant la primera quinzena de juliol de 1998 es constituirà una comissió de seguiment i avaluació dels projectes seleccionats, la composició de la qual serà:
  
President:
  
- El cap del Servei de Programes d'Innovació i Suport Escolar, que podrà delegar en el Vicepresident.
  
Vicepresident:
  
- El cap del Programa d'Innovació.
  
Vocals:
  
- Tres inspectors/es d'educació, un/a de cada Direcció Territorial de Cultura i Educació, designats/des pel director territorial corresponent.
  
- Els/Les tres directors/es de CEFIRE que formen part de la comissió de selecció prevista en la base quarta.
  
2. Funcions
  
La comissió tindrà les següents funcions:
  
2.1 Establir les directrius i procediments oportuns perquè els projectes es desenrotllen conforme als objectius previstos, i els seus responsables tinguen l'assessorament que puguen necessitar.
  
2.2 Aprovar les memòries finals i elaborar l'informe final dels projectes.
  
2.3 Proposar, en el seu cas, la publicació d'algun dels projectes seleccionats o dels seus resums.
  
2.4 Proposar les hores de formació que cal certificar per la realització de cada projecte.
  
Sisena. Pagament de les ajudes
  
1. La comissió de selecció fixarà l'import de l'ajuda concedida a cadascun dels projectes seleccionats, que per a la realització de la primera fase no podrà superar les 300.000 PTA. L'ajuda podrà concedir-se per dos conceptes:
  
a) Com a ajuda econòmica al treball fet per l'autor/a o equip d'autors/es.
  
b) Com a dotació econòmica destinada al finançament de les següents despeses derivades de l'execució del projecte: material fungible, bibliografia, desplaçaments (quilometratge en vehicle propi, bitllets de transport públic, manutenció i allotjament) i encàrrec de treballs especialitzats.
  
2. Per a procedir al pagament de les ajudes corresponents a la primera fase, la comissió de seguiment i avaluació establida en la base cinquena de aquesta ordre i els beneficiaris de les ajudes, abans del 15 de novembre de 1998, remetran a la Direcció General d'Ordenació i Innovació Educativa i Política Lingüística la següent documentació:
  
- La comissió de seguiment i avaluació:
  
( Informe de progrés en què es farà constar si els projectes s'estan fent de la forma establida i tenen prou garanties de qualitat.
  
- Els beneficiaris de les ajudes:
  
( Informe de l'estat de desenvolupament del projecte seleccionat.
  
( Comunicació a la Direcció General d'Ordenació i Innovació Educativa i Política Lingüística si el projecte seleccionat ha rebut o rebrà alguna beca o ajuda de qualsevol administració o entitat pública o privada, nacional o internacional, per a la cobertura de les despeses ocasionades. La comunicació és d'obligat compliment encara que la concessió de les ajudes siga posterior a la selecció del projecte en aquesta convocatòria.
  
( Justificació econòmica de les despeses materials derivades de l'execució del projecte. Per tal de facilitar el procediment administratiu de la justificació, s'haurà de presentar la documentació tenint en compte els aspectes següents:
  
a) Adjuntar els originals de les factures o rebuts, emesos a nom de la persona autora o coordinadora del projecte o d'algun dels membres que constitueixen l'equip de treball, la composició del qual haurà d'estar especificada en el projecte presentat. En qualsevol cas, haurà de figurar en els documents acreditatius de la despesa el títol del projecte.
  
b) Totes les factures o rebuts hauran d'estar datats en el període comprés entre l'1 de setembre i el 15 de novembre de 1998.
  
c) En cap cas la quantitat justificada podrà ser inferior a l'ajuda concedida.
  
Setena. Percepció de les ajudes
  
1. Les ajudes es percebran després de l'entrega de la documentació que s'especifica en la base anterior i la seua aprovació per la Direcció General d'Ordenació i Innovació Educativa i Política Lingüística, a proposta de la comissió de seguiment i avaluació.
  
2. Els lliuraments es faran per transferència bancària a nom de la persona sol·licitant de l'ajuda si el projecte és individual, i a nom del coordinador/a si ha sigut sol·licitat per un grup.
  
3. Les persones beneficiàries que no presenten la documentació indicada en la base sisena, abans del 15 de novembre, perdran el dret a percebre l'ajuda concedida.
  
4. Tota alteració de les condicions que s'han tingut en compte per a la concessió de les ajudes podrà modificar la resolució de concessió. Les persones beneficiàries queden sotmeses, en la part que se'ls puga aplicar, al que prescriuen els articles 47 i 47 bis de la Llei d'Hisenda Pública de la Generalitat Valenciana i seran causes de reintegrament de les quantitats percebudes les previstes en l'article 47.9 de la citada llei.
  
Vuitena. Certificació de les activitats realitzades
  
Les activitats que es realitzen a través de aquesta convocatòria tenen un component important de formació del professorat. L'Ordre de 9 de juny de 1994, de la Conselleria de Cultura, Educació i Ciència, per la qual es regula la convocatòria, acreditació i certificació de les activitats de formació permanent del professorat, en el punt quinze, considera els projectes d'innovació pedagògica i curricular com una modalitat de formació. En conseqüència, la certificació corresponent als projectes seleccionats en la convocatòria, que serà personal per a cadascuna de les persones participants, s'emetrà conforme al que disposen la mencionada ordre i aquesta convocatòria.
  
Novena. Publicació
  
La Conselleria de Cultura, Educació i Ciència es reserva durant un any, comptador des de la data d'aprovació de les memòries finals i el seu informe per la Comissió de Seguiment i Avaluació, la facultat de realitzar una primera edició, respectant l'autoria, dels projectes seleccionats, sense abonar drets d'autoria addicionals.
  
La publicació dels projectes durant aquest període de temps, haurà de ser autoritzada per escrit per la Direcció General d'Ordenació i Innovació Educativa i Política Lingüística
  
La reserva dels drets de publicació no implica compromís d'edició per part de la Conselleria de Cultura, Educació i Ciència.
  
Annex II
  
Model d'instància de sol·licitud individual
  
Convocatòria d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99
  
Dades personals de l'autor/a del projecte:
  
Cognoms \_\_\_\_\_\_\_\_\_\_\_ Nom \_\_\_\_\_\_\_\_
  
NIF \_\_\_\_\_\_\_\_\_\_\_ NRP \_\_\_\_\_\_\_\_\_\_\_\_\_\_\_ Tel. \_\_\_\_\_\_\_\_\_\_
  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_\_
  
Província \_\_\_\_\_\_\_\_\_\_\_\_\_\_\_\_\_\_\_\_
  
Dades professionals de l'autor/a del projecte:
  
Centre de destinació\_\_\_\_\_\_\_\_\_\_\_\_\_\_\_\_\_
  
Codi \_\_\_\_\_\_\_\_\_\_\_\_\_\_ Adreça \_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_ Província \_\_\_\_\_\_\_\_\_\_CP \_\_\_
  
Tel. \_\_\_\_\_\_\_\_\_\_\_\_\_\_\_ Fax. \_\_\_\_\_\_\_\_\_\_\_
  
Dades bancàries de l'autor/a del projecte:
  
Entitat bancària \_\_\_\_\_\_\_\_\_\_\_\_\_\_\_\_\_\_\_\_
  
Codi entitat \_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça de la sucursal \_\_\_\_\_\_\_\_\_\_\_\_\_\_\_\_\_
  
Codi de la sucursal \_\_\_\_\_\_\_\_\_\_\_\_\_\_\_
  
Núm. compte\_\_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_\_ Província \_\_\_\_\_\_\_\_\_\_\_ CP \_\_\_\_\_
  
Tel. \_\_\_\_\_\_\_\_\_\_\_\_\_\_ Fax \_\_\_\_\_\_\_\_\_\_\_\_
  
Títol del projecte
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Quantitat sol·licitada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_ , \_\_\_ d \_\_\_\_\_\_\_\_\_\_\_\_ de 1998
  
Signat
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL D'ORDENACIÓ I INNOVACIÓ
  
EDUCATIVA I POLÍTICA LINGÜÍSTICA
  
Av. Campanar 32. 46559 València.
  
Annex III
  
Model d'instància de sol·licitud per a grups
  
Convocatòria d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99
  
Dades personals del coordinador/a del projecte:
  
Cognoms \_\_\_\_\_\_\_\_\_\_\_ Nom \_\_\_\_\_\_\_\_
  
NIF \_\_\_\_\_\_\_\_\_\_\_ NRP \_\_\_\_\_\_\_\_\_\_\_\_\_\_\_ Tel. \_\_\_\_\_\_\_\_\_\_
  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_\_
  
Província \_\_\_\_\_\_\_\_\_\_\_\_\_\_\_\_\_\_\_\_
  
Dades professionals del coordinador/a del projecte:
  
Centre de destinació\_\_\_\_\_\_\_\_\_\_\_\_\_\_\_\_\_
  
Codi \_\_\_\_\_\_\_\_\_\_\_\_\_\_ Adreça \_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_ Província \_\_\_\_\_\_\_\_\_\_CP \_\_\_
  
Tel. \_\_\_\_\_\_\_\_\_\_\_\_\_\_\_ Fax. \_\_\_\_\_\_\_\_\_\_\_
  
Dades bancàries del coordinador/a del projecte:
  
Entitat bancària \_\_\_\_\_\_\_\_\_\_\_\_\_\_\_\_\_\_\_\_
  
Codi entitat \_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça de la sucursal \_\_\_\_\_\_\_\_\_\_\_\_\_\_\_\_\_
  
Codi de la sucursal \_\_\_\_\_\_\_\_\_\_\_\_\_\_\_
  
Núm. compte\_\_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_\_ Província \_\_\_\_\_\_\_\_\_\_\_ CP \_\_\_\_\_
  
Tel. \_\_\_\_\_\_\_\_\_\_\_\_\_\_ Fax \_\_\_\_\_\_\_\_\_\_\_\_
  
Títol del projecte
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Quantitat sol·licitada \_\_\_\_\_\_\_\_\_\_\_\_\_\_\_\_\_\_\_\_\_\_
  
Relació nominal dels membres del grup
  
 Cognoms Nom NRP DNI
  
1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
6.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
7.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
8.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_ , \_\_\_ d \_\_\_\_\_\_\_\_ de 1998
  
Signat
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL D'ORDENACIÓ I INNOVACIÓ
  
EDUCATIVA I POLÍTICA LINGÜÍSTICA
  
Av. Campanar 32. 46569 València.
  
Annex IV
  
Guió per a la presentació del projecte
  
Convocatòria d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1998-99
  
I. DADES D'IDENTIFICACIÓ:
  
1.1. Títol del projecte
  
1.2. Plantejament i justificació: antecedents i circumstàncies en què s'inscriu, adequació i oportunitat de l'experiència.
  
1.3. Objectius que es pretenen
  
1.4. Pla i metodologia de treball.
  
1.5. Criteris per a valorar els resultats o procés d'avaluació previst .
  
1.6. Organisme o expert en la matèria que avala el projecte, si s'escau.
  
II. PRESSUPOST DETALLAT DELS DIFERENTS APARTATS
  
2.1. Ajuda econòmica per a l'autor/a o autors/es del projecte
  
2.2. Despeses de material fungible
  
2.3. Despeses necessàries per a desplaçaments
  
2.4. Bibliografia
  
2.5. Despeses derivades dels treballs especialitzats que s'encarreguen
  
......................................., .......... d ......................... de 1998.
  
Signat
  
(El/La coordinador/a del Projecte)
  
Annex V
  
Acta de constitució del grup de treball
  
Les persones signants, reunides en sessió de treball el dia indicat baix, adopten els següents acords:
  
Primer
  
Constituir un grup de treball per a realitzar un projecte d'investigació i innovació educativa i desenvolupament curricular durant el curs escolar 1998-99, el disseny del qual es presenta a la convocatòria d'ajudes econòmiques per a esta finalitat, publicada per la Conselleria de Cultura, Educació i Ciència de la Generalitat Valenciana per al curs escolar 1998-99.
  
Segon
  
Comprometre's personalment i com a grup a complir les normes establides en la convocatòria.
  
Tercer
  
Designar com a coordinador/a de l'equip als efectes organitzatius, administratius i econòmics, i pel període complet d'execució del projecte, el membre del grup, Sr/Sra:................................
  
.........................., ...... d .................. de 1998
  
Núm Cognoms i nom Signatura
  
1
  
2
  
3
  
4
  
5
  
6
  
7
  
8
  
Annex VI
  
Model de certificat de la direcció del centre
  
en què es va realitzar el projecte
  
Sr/Sra ...................................................................., director/a del ...............................................................................................................................................
  
Certifica:
  
Que el projecte ................................................................ ha estat presentat a (la direcció del centre, el claustre de professors, al consell escolar, altres,.... ) i el mencionat organisme ha manifestat el seu acord perquè siga realitzat en este centre.
  
............................., ......... de ....................... de 1998
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL D'ORDENACIÓ I INNOVACIÓ
  
EDUCATIVA I POLÍTICA LINGÜÍSTICA
  
Av. Campanar 32. 46787 Valencia.
  
Annex VII
  
Criteris per a la selecció de projectes d'investigació i innovació educativa i desenvolupament curricular durant el curs escolar 1998/99
  
1. Qualitat tècnica del projecte (màxim 10 p):
  
- Plantejament i justificació del projecte (fins 2 p)
  
- Viabilitat dels objectius que es pretenen (fins 2 p)
  
- Adequació del pla i de la metodologia de treball als objectius proposats (fins 2 p)
  
- Validesa de l'avaluació prevista (fins 2 p)
  
- Possibilitat de generalització (fins 2 p)
  
2. Interès i rellevància del projecte respecte a les prioritats assenyalades en el punt 2.3 de la base quarta (màxim 4 punts):
  
- Projectes referits a alguna de les prioritats indicades (2 p)
  
- Aportacions innovadores del projecte respecte a l'àmbit de treball proposat (fins 2 p)
  
3. Projectes elaborats pel personal que treballa en algun dels centres següents (1 p)
  
- Centres específics d'educació especial
  
- Centres públics i privats concertats que desenrotllen un projecte de compensació educativa, segons Resolucions de 29 d'octubre de 1997 (DOGV del 12.11.97) o de 2 d'octubre (DOGV del 29.10.97), respectivament.
  
- Centres que apliquen programes d'immersió lingüística.
  
PUNTUACIÓ ............. (màxim 15 p)
  
Annex VIII
  
Model d'escrit d'acceptació de la realització del projecte
  
Sr/Sra ....................................................................................... autor/a o coordinador/a del projecte........................................ accepte dur-lo a terme en les condicions en què ha sigut aprovat provisionalment, segons consta en la llista provisional publicada el día .... de ................ de 1998.
  
........................................, ........ , de ....................... de 1998.
  
Signat:
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL D'ORDENACIÓ I INNOVACIÓ
  
EDUCATIVA I POLÍTICA LINGÜÍSTICA